รัฐบาลไทย-ข่าวทำเนียบรัฐบาล-ดร.สุวิทย์ เผยกระบวนทัศน์การศึกษาไทยในโลกหลังโควิด-19
วันพฤหัสบดีที่ 14 พฤษภาคม 2563
ดร.สุวิทย์ เผยกระบวนทัศน์การศึกษาไทยในโลกหลังโควิด-19
ดร.สุวิทย์ เผยกระบวนทัศน์การศึกษาไทยในโลกหลังโควิด-19
(5 พฤษภาคม 2563)ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)พร้อมด้วย รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม, นางสุวรรณี คํามั่น เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม, คณบดีคณะครุศาสตร์ ศึกษาศาสตร์ ศิลปศาสตร์ จากสถาบันอุดมศึกษาในกํากับ, ผู้แทนจากโรงเรียนสาธิตในกํากับ และผู้แทนจากผู้ประกอบการด้านการศึกษา อาทิ Saturday School Foundation, BASE Playhouse, a-chieve social enterprise co.,ltd. และอื่น ๆ ร่วมประชุมหารือความคิดเห็นเกี่ยวกับประเด็น“กระบวนทัศน์การศึกษาไทยในโลกหลังสถานการณ์วิกฤตโควิด-19”ผ่านระบบ VDO Conference - ZOOM Cloud Meetings ตามมาตรการ Social distancing ณ ห้องประชุมศาสตราจารย์วิจิตร ศรีสอ้าน ชั้น 5 อาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
โดยมีประเด็นของการหารือ เพื่อดําเนินงานและผลักดันให้สู่ผลสําเร็จที่มีประสิทธิภาพ ดังนี้
1. การเสนอความคิดเห็นเกี่ยวกับเอกสาร โลกเปลี่ยน คนปรับ
2. การเสนอแนวทางแผนการปฏิบัติ (Action Plan) เพื่อปฏิรูปกระบวนทัศน์การศึกษาไทย
3. การเตรียมคนไทยให้เป็นมนุษย์ที่สมบูรณ์ในโลกหลังโควิด จะเป็นอย่างไร
4. แนวทางปฏิรูปการศึกษาและการเรียนรู้ เพื่อให้เกิดผลสัมฤทธิ์อย่างเป็นรูปธรรม
5. อะไรคืออุปสรรคสําคัญที่ต้องปลดล็อก
6. อะไรคือนวัตกรรมทางการศึกษาและการเรียนรู้ที่น่าจะผลักดัน
ดร.สุวิทย์ กล่าวสรุปสําหรับการประชุมหารือกระบวนทัศน์การศึกษาไทยในโลกหลังสถานการณ์วิกฤตโควิด-19ในครั้งนี้ว่า สําหรับการรับฟังความคิดจากหลายภาคส่วนในวันนี้ ถือเป็นจุดเริ่มต้นการเปลี่ยนแปลงครั้งใหญ่ การผนึกกําลังในการปฏิรูปการศึกษาไทยอย่างเป็นรูปธรรม และมีเป้าหมายของการดําเนินที่ชัดเจน โดยเฉพาะการศึกษาไทยหลังสถานการณ์วิกฤติโควิด-19จะเตรียมพร้อมรับมือต่อการเปลี่ยนแปลงนั้นอย่างไรณ ปัจจุบันการวิจัยของโรงเรียนสาธิตต่าง ๆ ถูกแยกส่วน ไม่มีการบูรณาร่วมกันอย่างหลากหลาย โรงเรียนสาธิต จําเป็นต้องปรับเปลี่ยนรูปแบบของการวิจัยเสียใหม่ คัดสรรงานวิจัยที่เป็นเรื่องสําคัญ ที่สามารถต่อยอดให้เกิดผลสัมฤทธิ์อย่างเป็นรูปธรรม พยายามออกจากการคิด การวิจัยในรูปแบบเดิม ต่อยอดนวัตกรรม จนเกิดเป็น Platform ที่สามารถนําไปประยุกต์ใช้ในบริบทที่แตกต่างกันได้ ซึ่งโรงเรียนสาธิตถือเป็นต้นน้ําของการศึกษาไทย
กระทรวง อว. มีหน้าที่ในการสนับสนุนและผลักดันตั้งแต่เรื่องของ SandBox และทําให้การศึกษาเกิด Out Come เป็นหลักไม่ใช่อยู่แต่ในกรอบเดิม ๆ Agenda Based ของระบบการศึกษาไม่ใช่แค่หลักสูตรของการเรียน Online หรือ Offline การศึกษาไม่จําเป็นจะต้องแยกส่วนออกจากสังคม แต่ให้ดึงอัตลักษณ์ และความแข็งแกร่งของแต่ละที่มาบูรณาร่วมกัน แต่สิ่งที่สําคัญมากไปกว่านั้น คือการเตรียมคนที่สมบูรณ์สู่ศตวรรษที่ 21และพร้อมรับมือกับการเปลี่ยนแปลงในภายภาคหน้าของโลกด้วย ส่วนปัญหา อุปสรรคต่าง ๆ ที่วันนี้ได้หารือกัน อว. จะพยายามขับเคลื่อนและหาแนวทางการปลดล็อกให้ได้ อาทิ กฎหมาย วัฒนธรรมการเรียนรู้ในองค์กรและการทํางาน เป็นต้น นอกเหนือจากการพัฒนานักเรียน นักศึกษา หรือหลักสูตรด้านต่าง ๆ แล้ว อีกหนึ่งสิ่งที่เป็นความสําคัญของการศึกษาก็คือ ครู อาจารย์ ผู้สอน ที่จะต้องมีการพัฒนาตนให้เท่าทันกับโลก จําเป็นจะต้อง Re skill - Up skill หรือเปลี่ยน Mine set แบบเดิม
“มองปัญหาให้เป็น Challenge ให้เด็กเป็นพลังที่จะเปลี่ยนแปลงและนําไปสู่ความยั่งยืนที่แท้จริง เราจะมา Reset ประเทศไทยให้ก้าวไปข้างหน้าร่วมกัน”
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313